OpenLLM-France/wikimedia huggingface dataset:
# Tierra de todos

Tierra de todos és una pel·lícula espanyola de 1962 dirigida per Antonio Isasi-Isasmendi i protagonitzant Manuel Gallardo, Fernando Cebrián, Montserrat Julió i Amparo Baró.
Tierra de todos és la primera pel·lícula que presenta la Guerra Civil espanyola des de tots dos bàndols, en un intent de reconciliació. Està ambientada en els Alts Pirineus, amb un pressupost molt baix, perquè no va rebre cap suport i sí totes les traves perquè es fes i estrenés la pel·lícula. L'exèrcit no va voler prestar-li cap material ni uniformes.

## Sinopsi

Dos soldats del bàndol republicà i franquista lluiten en el front. Per la crescuda del riu queden tots dos aïllats. S'odien a mort, però les circumstàncies fan que pernoctin sota el mateix sostre, la qual cosa els porta a conèixer-se una mica i a pensar d'una altra manera.

## Repartiment principal

* Manuel Gallardo - Juan, soldat republicà.
* Fernando Cebrián - Andrés, soldat nacional.
* Montserrat Julió -Teresa.
* Amparo Baró - María.
* Lluís Torner - Pedro.
* Juan Lizárraga - Rafa.
* Fernando Repiso - Chico.
* María Zaldívar - Manuela.
* Antonio Andrada - Don Elías.

## Premis

* Millor interpretació espanyola per Manuel Gallardo al 7a edició dels Premis Sant Jordi de Cinematografia
* Millor pel·lícula als Premis del Sindicat Nacional de l'Espectacle de 1962.

## Referències

* ↑ Bentley, Bernard. A Companion to Spanish Cinema, p.124. Boydell & Brewer 2008
* ↑ Tierra de todos. Ficha IMDb
* ↑ Historia de nuestro cine, rtve
* ↑ Tierra de todos. Revista de cine filmaffinity
* ↑ Tierra de todos a Fotogramas
* ↑ Los Premios "San Jorge· de Cinematografía, La Vanguardia, 2 d'octubre de 1963
* ↑ "Milagro a los cobardes" y "Cerca de las estrellas", primeros premios cinematográficos sindicales
# Tierra de la Bañeza

Tierra de La Bañeza és una comarca natural i històrica de la província de Lleó, en la comunitat autònoma de Castella i Lleó. La capital i principal centre urbà és la ciutat de La Bañeza.

## Context geogràfic

Ocupa la part mitjana de la vall del riu Órbigo i les valls d'alguns petits afluents del costat oest, amb una àrea total de 822,6 km².

## Demografia

La població censada en 2001 era de 24.355 habitants; segons dades oficials de l'INE havia baixat a 22.928 habitants en 2007.

## Subcomarques

Geogràficament se subdivideix a la Tierra de La Bañeza en quatre sub-comarques:
* La Vega del Órbigo-Tuerto, que inclou La Bañeza, i tres municipis als marges del riu Tuerto (Riego de la Vega, Santa María de la Isla, i Soto de la Vega) al nord, i cap al sud dos més al marge de l'Órbigo (Cebrones del Río i Regueras de Arriba);
* La Valduerna, a la vall del riu Duerna, amb Castrillo de la Valduerna, Destriana, Palacios de la Valduerna i Villamontán de la Valduerna;
* El Valdejamuz, amb Alija del Infantado, Quintana del Marco, Quintana y Congosto i Santa Elena de Jamuz;
* La Valdería, a la vall de l'Ería, amb Castrocalbón, Castrocontrigo i San Esteban de Nogales.

## Municipis de Tierra de La Bañeza

| municipi | àrea | població (INE 2007) |
| Alija del Infantado | 52,3 | 893 |
| Castrillo de la Valduerna | 23,5 | 202 |
| Castrocalbón | 88,3 | 1.163 |
| Castrocontrigo | 194,5 | 993 |
| Cebrones del Río | 21,2 | 606 |
| Destriana | 56,2 | 657 |
| La Bañeza | 19,7 | 10.777 |
| Palacios de la Valduerna | 20,4 | 484 |
| Quintana del Marco | 23,4 | 497 |
| Quintana y Congosto | 88,3 | 608 |
| Regueras de Arriba | 11,3 | 355 |
| Riego de la Vega | 37,6 | 1.001 |
| San Esteban de Nogales | 32,2 | 321 |
| Santa Elena de Jamuz | 62,3 | 1.291 |
| Santa María de la Isla | 12,8 | 612 |
| Soto de la Vega | 23,6 | 1.888 |
| Villamontán de la Valduerna | 55,0 | 957 |

## Referències

* ↑ La provincia de León y sus comarcas

## Bibliografia

* María Teresa del Río López, Valentín Cabero Diéguez (1997). La provincia de León y sus comarcas, Volumen XVIII; Tierra de La Bañeza. Diario de León
# Saint-Derrien

Saint-Derrien (en bretó Sant-Derc'hen) és un municipi francès, situat a la regió de Bretanya, al departament de Finisterre. L'any 2006 tenia 682 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 688 | 634 | 594 | 582 | 531 | 567 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Gérard Philippe | |
| 2001- | Geneviève Riou | |
# Parna

Parna fou un estat tributari protegit al districte d'Agra, comerca de Bhadawar, amb una superfície de 9 km² i població de 889 habitants el 1891. Els ingressos s'estimaven en 6.405 rúpies. Estava governat pel clan Athbhaiya de la família rajout Bhadauriya.
Kunwar Hriday Narayan, fill del maharajà Pratap Rudra de Bhadawar, fou eliminat de la successió a Bhadawar, però va rebre Parna amb títol de diwan del seu germà Raja Mukutman de Bhadawar, a la segona meitat del segle XVI. El 1860 el diwan va obtenir el títol personal de Rai Bahadur pels seus servis durant el motí. Foren reconeguts com a diwans hereditaris pels britànics el 1910. Gokhran Singh va pujar al tron amb 7 anys l'1 de setembre de 1920 l'endemà de la mort del seu antecessor Chet Singh. Fou el darrer diwan i el 1948 l'estat va quedar unit a Uttar Pradesh.

## Llista de diwans

* Diwan Dirg Singh
* Diwan Narayan Singh
* Rai Bahadur Dewan Mahendra Singh vers 1860
* Diwan Arjun Singh
* Diwan Chet Singh ?-1920
* Diwan Gokhran Singh 1920-1948

## Referències

* Genealogia Arxivat 2009-06-01 a Wayback Machine.
# Mayra Ramírez

Mayra Tatiana Ramírez Ramírez (Sibaté, 23 de març de 1999) és una futbolista colombiana. Juga en la posició de davantera a la selecció de Colòmbia i en el Chelsea. El 2016 va ser màxima golejadora del Campionat Nacional Prejuvenil.
Ha jugat a l'Independiente de Medellín, l'Sporting de Huelva, i el Llevant UE, equip pel que fitxa el 2022. Va ser traspasada el gener de 2024 per 450.000 € fixes més 50.000 en varibles al Chelsea i es va convertir en el fitxatge més car de la història del futbol femení. El rècord va ser superat uns dies més tard quan Racheal Kundananji va se traspassada del Madrid CFF al Bay FC de Califòrnia.

## Selecció nacional

El seu debut en la selecció de Colòmbia va ser en 2018, per als Jocs Centreamericans i del Carib. Juga al partit del 19 de juliol contra Costa Rica, on l'equip va ser derrotat per 0-1. Va participar en els Jocs Panamericans de 2019 disputats al Perú obtenint la medalla d'or.
El 3 de juliol de 2022 és convocada pel tècnic Nelson Abadía per a la Copa Amèrica Femenina 2022 de Colòmbia. En la competició, iniciada el 8 de juliol de 2022, l'equip va arribar a la final que va perdre davant el Brasil. Va jugar 5 partits dels quals en 4 va ser titular, fent 2 gols i va donar una assistència. En arribar a la final, l'equip també es va classificar per la Copa del Món de 2023.
El 4 de juliol de 2023, va ser nominada per a l'equip final de la Copa del Món de 2023, va jugar en cadascun dels cinc partits del seu equip, i va ser eliminada amb l'equip en els quarts de final contra la Anglaterra.

## Referències

* ↑ «MAYRA TATIANA RAMÍREZ GOLEADORA DEL NACIONAL PREJUVENIL». [Consulta: 12 gener 2023].
* ↑ Jiménez, Mayca. «El Sporting de Huelva ficha a la colombiana Mayra Ramírez». Diari As, 14-07-2020. [Consulta: 12 gener 2023].
* ↑ Martínez-Vilanova, Pablo. «Mayra Ramírez, cuarto fichaje del Levante Femenino» (en castellà), 13-07-2022. [Consulta: 12 gener 2023].
* ↑ «Mayra Ramírez, el fitxatge més car de la història del futbol femení». CCMA, 26-01-2024. [Consulta: 24 febrer 2024].
* ↑ «El traspàs més car del futbol femení: el Madrid CFF ven Kundananji». CCMA, 13-02-2024. [Consulta: 24 febrer 2024].
* ↑ «Estadísticas del Partido - CONMEBOL» (en espanyol europeu). www.conmebol.com, 12-03-2019. [Consulta: 28 gener 2024].
* ↑ «Convocatoria de la Selección Colombia Femenina – Copa Mundial de la FIFA Australia y Nueva Zelanda 2023» (en castellà). Federación Colombiana de Futbol. [Consulta: 28 gener 2024].
* ↑ «Results & schedules». www.fifa.com. [Consulta: 28 gener 2024].
# Rinolofoïdeus

Els rinolofoïdeus (Rhinolophoidea) són una superfamília de ratpenats, formada per cinc famílies, 15 gèneres i més de 100 espècies.

## Taxonomia

Dins dels rinolofoïdeus, Simmons i Geisler (1998) van trobar fortes proves d'una relació de tàxons germans entre els rinolòfids i els megadermàtids. Aquest fet contrasta fortament amb alguns estudis previs que suggerien que els nictèrids i els megadermàtids podrien ser tàxons germans. El monofiletisme dels nictèrids i els megadermàtids compta amb el suport ferm de les dades morfològiques.
La recent divisió dels ratpenats en yinpteroquiròpters i yangoquiròpters ha posat en dubte el monofiletisme dels rinolofoïdeus.

## Descripció

Tots els rinolofoïdeus comparteixen els següents trets:
* branques nasals de premaxil·lars reduïdes o absents.
* anell timpànic orientat verticalment.
* la primera costella com a mínim el doble d'ample que la resta de costelles.
* el primer cartílag costal ossificat i fusionat amb el manubri.
* el múscul subclavi s'origina al primer cartílag costal.
* el múscul omocervicalis s'origina al procés transversal de la segona cervical.
* eix del fèmur torçat en direcció a l'eix distal dorsalment.
* bàcul en forma de cadira o sabatilla
Són ratpenats insectívors o carnívors.

## Distribució

Les espècies d'aquesta superfamília es distribueixen per tota l'Africa, la meitat sud d'Europa, l'Orient Pròxim, l'Afganistan, el Pakistan, l'Índia, el sud-est asiàtic i la meitat d'Austràlia.

## Bibliografia

* Pye, Ade «The structure of the cochlea in chiroptera. I. Microchiroptera: Emballonuroidea and Rhinolophoidea». Journal of Morphology, v.118, n.4, 01-04-1966, pp.495-510. DOI: 10.1002/jmor.1051180404. (anglès)

## Referències

* ↑ Smith, 1976
* ↑ Griffiths, 1994
* ↑ Tsagkogeorga, G.; Parker, J.; Stupka, E.; Cotton, J. A.; Rossiter, S. J. «Phylogenomic analyses elucidate the evolutionary relationships of bats (Chiroptera)» (en anglès). Current Biology, 23, 22, 2013, pàg. 2.262-2.267. DOI: 10.1016/j.cub.2013.09.014. PMID: 24184098.
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# Volta a Suïssa 1949

La Volta a Suïssa 1949 és la 13a edició de la Volta a Suïssa. Aquesta edició es disputà del 30 de juliol al 6 d'agost de 1949, amb un recorregut de 1.874 km distribuïts en 8 etapes. L'inici i final de la cursa fou a Zúric.
El vencedor final fou el suís Gottfried Weilenmann, el qual, tot i no guanyar cap etapa, prengué el lideratge després de la 3a etapa i ja no el deixà fins al final de la cursa. El també suís Georges Aeschlimann acabà tan sols nou segons rere Weilenmann, mentre Martin Metzger acabà en tercera posició, a quasi dotze minuts. El suís Martin Metzger guanyà la classificació de la muntanya.

## Etapes

| Etapa | Data | Recorregut | Km | Vencedor d'etapa | Líder de la general |
| 1ª | 30 de juliol | Zúric - Arbon | 250 | Ernst Stettler (SUI) | Ernst Stettler (SUI) |
| 2ª | 31 de juliol | Arbon - Davos | 174 | Georges Aeschlimann (SUI) | Ernst Stettler (SUI) |
| 3ª | 1 d'agost | Davos - Ascona | 201 | Charles Guyot (SUI) | Gottfried Weilenmann (SUI) |
| 4ª | 2 d'agost | Ascona - Ginebra | 350 | André Brulé (FRA) | Gottfried Weilenmann (SUI) |
| 5ª | 3 d'agost | Ginebra - Friburg | 183 | Ernst Stettler (SUI) | Gottfried Weilenmann (SUI) |
| 6ª | 4 d'agost | Friburg - Berna | 268 | Adolf Verschueren (BEL) | Gottfried Weilenmann (SUI) |
| 7ª | 5 d'agost | Berna - Basilea | 223 | Ward Peeters (BEL) | Gottfried Weilenmann (SUI) |
| 8ª | 6 d'agost | Basilea - Zúric | 225 | Fritz Schär (SUI) | Gottfried Weilenmann (SUI) |

## Classificació final

| | Ciclista | Equip | Temps |
| 1 | Gottfried Weilenmann (SUI) | Suïssa | 55h 36' 17" |
| 2 | Georges Aeschlimann (SUI) | Suïssa | + 9" |
| 3 | Ernst Stettler (SUI) | Suïssa | + 11' 59" |
| 4 | André Brulé (FRA) | França | + 13' 20" |
| 5 | Danilo Barozzi (ITA) | Itàlia | + 17' 41" |
| 6 | Nello Sforacchi (ITA) | Itàlia | + 23' 39" |
| 7 | Fritz Zbinden (SUI) | Suïssa | + 24' 09" |
| 8 | Vittorio Rossello (ITA) | Itàlia | + 25' 23" |
| 9 | Marcel Ernzer (LUX) | Luxemburg | + 28' 26" |
| 10 | Ward Peeters (BEL) | Bèlgica | + 33' 59" |

## Referències

* ↑ «13ème Tour de Suisse 1949», 23-10-2004. Arxivat de l'original el 2004-10-23. [Consulta: 23 agost 2018].

## Enllaços externs

* Web oficial (alemany) (francès)
* «Tour de Suisse 1949». sitiodeciclismo.net. [Consulta: 18 abril 2013].
# Zao Dao

Zao Dao (xinès simplificat: 早稻, pinyin: Zǎo Dào) (Kaiping, Guangdong, 1990) és una il·lustradora i autora de còmic xinesa.
Nascuda a una xicoteta vila als afores de Kaiping, la seua formació és autodidacta. Les úniques influències que hi havia al seu abast eren l'adaptació al còmic de la sèrie d'animació Hulu Xiongdi, i els lianhuanhua de la biblioteca municipal, es que es trobava abandonada ja que els vilatans creien que es trobava encantada. Els seus pares animaven l'afició comprant llibres sobre art xinés clàssic.
A principis de la dècada del 2010, va rebre classes a l'escola d'art de Guangzhou, però no va rebre mai el diploma. La consolidació com artista li vindria gràcies a Weibo, on anava publicant els dibuixos que feia.
En aquell moment, les seues influències s'amplien. Coneix el mestre Dai Dunbang, i les influències més clàssiques s'entremesclen amb les del manga.
El juliol del 2015 publica el seu primer llibre, Cançó de Sylvan, amb 4.000 exemplars venuts el primer dia i que al setembre es traduiria al francés.

## Referències

* ↑ «Lo nuevo de Zao Dao». Comiqueando Online, 27-01-2018. [Consulta: 7 maig 2020].
* 1 2 3 4 5 6 7 8 «Zao Dao:China Rising». Paul Gravett, 14-05-2017. [Consulta: 7 maig 2020].
* 1 2 «Zao Dao : "Je souhaitais suivre ma propre route"». ActuaBD, 24-09-2015. [Consulta: 7 maig 2020].
# Rhacophorus nigropalmatus

Rhacophorus nigropalmatus és una espècie de granota que viu a Tailàndia, Malàisia i Indonèsia.

## Referències

* van Dijk, P.P., Iskandar, D. & Inger, R. 2004 (2006). Rhacophorus nigropalmatus. Llista Vermella de la UICN, Unió Internacional per a la Conservació de la Natura, 2006. Consultat el 9 de gener de 2008 (en anglès).
# Rhacophorus owstoni

Rhacophorus owstoni és una espècie de granota que viu al Japó.
Està amenaçada d'extinció per la pèrdua del seu hàbitat natural.

## Referències

* Kaneko, Y. & Matsui, M. 2004. Rhacophorus owstoni. Llista Vermella d'Espècies Amenaçades de la UICN 2006. Consulta: 9 de gener de 2008.
# Rhacophorus pardalis

Rhacophorus pardalis és una espècie de granota que viu a Brunei, Indonèsia, Malàisia i Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Gee, G., Sukumaran, J., Yaakob, N., Tzi Ming, L., Chuaynkern, Y., Thirakhupt, K., Das, I., Iskandar, D., Mumpuni, Inger, R., Stuebing, R., Yambun, P. & Lakim, M. 2004. Rhacophorus pardalis. Llista Vermella d'Espècies Amenaçades de la UICN 2006. Consulta: 9 de gener de 2008.
# Rhacophorus prominanus

Rhacophorus prominanus és una espècie de granota que viu a Indonèsia, Malàisia i Tailàndia.

## Referències

* Sukumaran, J., van Dijk, P.P., Chuaynkern, Y., Iskandar, D., Yaakob, N. & Tzi Ming, L. 2004. Rhacophorus prominanus. Llista Vermella d'Espècies Amenaçades de la UICN 2006. Consulta: 9 de gener de 2008.
# Roseland (Louisiana)

Roseland és una població dels Estats Units a l'estat de Louisiana. Segons el cens del 2000 tenia 1.162 habitants.

## Demografia

Segons el cens del 2000, Roseland tenia 1.162 habitants, 416 habitatges, i 304 famílies. La densitat de població era de 210,6 habitants/km².
Dels 416 habitatges en un 36,1% hi vivien nens de menys de 18 anys, en un 38,2% hi vivien parelles casades, en un 29,1% dones solteres, i en un 26,9% no eren unitats familiars. En el 24,3% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,35.
Per edats la població es repartia de la següent manera: un 32% tenia menys de 18 anys, un 11,4% entre 18 i 24, un 24,5% entre 25 i 44, un 21,3% de 45 a 60 i un 10,8% 65 anys o més.
L'edat mediana era de 30 anys. Per cada 100 dones de 18 o més anys hi havia 85 homes.
La renda mediana per habitatge era de 20.511 $ i la renda mediana per família de 22.333 $. Els homes tenien una renda mediana de 21.058 $ mentre que les dones 15.469 $. La renda per capita de la població era de 9.552 $. Entorn del 36,8% de les famílies i el 40,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roseland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Roseland». American Fact Finder. Oficina del Cens dels Estats Units, 12-01-2010.
# Resolució 885 del Consell de Seguretat de les Nacions Unides

La Resolució 885 del Consell de Seguretat de les Nacions Unides fou adoptada per unanimitat el 16 de novembre de 1993. Després de reafirmar les resolucions 733 (1992), 746 (1992), 751 (1992), 767 (1992), 775 (1992), 794 (1992) 814 (1993), 837 (1993), 865 (1993) i 878 (1993) sobre Somàlia i la 868 (1993) sobre la seguretat del personal de les Nacions Unides per al manteniment de la pau, el Consell va autoritzar l'establiment d'una Comissió d'Investigació per investigar els atacs contra l'Operació de les Nacions Unides a Somàlia II (UNOSOM II) que va provocar víctimes.
Es va reconèixer la necessitat de consultes entre totes les parts per assolir la reconciliació nacional i l'establiment d'institucions democràtiques, destacant, en particular, que poble de Somàlia és responsable d'assolir aquests objectius. El Consell va prendre nota de propostes per establir una Comissió d'Investigació imparcial de l'Organització de la Unitat Africana (OUA) i va continuar establint la investigació, mentre que el Secretari General Boutros Boutros-Ghali va ser convidat designa la Comissió el més aviat possible.
La Comissió es va encarregar de determinar els procediments per dur a terme la seva investigació, tenint en compte els procediments estàndard de les Nacions Unides. També va assenyalar que els membres de la Comissió tindran l'estatus d'experts en missió d'acord amb la Convenció sobre els privilegis i immunitats de les Nacions Unides. Boutros-Ghali hauria de prestar assistència a la Comissió, mentre que les parts de Somàlia van ser convidades a cooperar amb ella.
El Consell demana a la Comissió que informi al més aviat possible i que el Secretari General, després de la conclusió d'un informe de la Comissió, suspengui les accions de detenció contra aquelles persones implicades però que no estan detingudes actualment i disposen per tractar als ja detinguts de conformitat amb la resolució 837.

## Referències

* ↑ Kohen, Marcelo G.; Caflisch, Lucius Promoting justice, human rights and conflict resolution through international law. Martinus Nijhoff Publishers, 2007, p. 483. ISBN 978-90-04-15383-7.

## Vegeu també

* Llista de resolucions del Consell de Seguretat de les Nacions Unides 801 a la 900 (1993 - 1994)
* Història de Somàlia
* Guerra Civil somalí

## Enllaços externs

* PDF Text de la Resolució a UN.org
# Resolució 881 del Consell de Seguretat de les Nacions Unides

La Resolució 881 del Consell de Seguretat de l'ONU de les Nacions Unides fou adoptada per unanimitat el 4 de novembre de 1993. Després de reafirmar les resolucions 858 (1993), 858 (1993) i la 876 (1993) relativa a la Guerra georgianoabkhàs, el Consell va ampliar el mandat de la Missió d'Observació de les Nacions Unides a Geòrgia (UNOMIG) fins al 31 de gener de 1994.
El Consell va expressar la seva preocupació per les contínues hostilitats entre Abkhàzia i Geòrgia que amenaçaven la pau i l'estabilitat a la regió i va acollir amb satisfacció els continus esforços del secretari general Boutros Boutros-Ghali, el seu Enviat Especial, president en exercici de l'Organització per a la Seguretat i la Cooperació a Europa (OSCE) i el Govern de Rússia en el procés de pau amb l'objectiu de reunir ambdues parts a la fi de novembre de 1993 a Ginebra, Suïssa.
Es va reiterar la demanda d'ambdues parts d'abstenir-se de l'ús de la força i de qualsevol violació del dret internacional humanitari, amb el Consell anticipant els resultats de la missió de recerca enviada per Boutros-Ghali. Després va aprovar la presència continuada de la UNOMIG consistent en fins a cinc observadors militars i personal de suport, amb el següent mandat:
* mantenir contactes amb Abkhàzia, Geòrgia i els contingents militars russos;
* supervisar la situació i informar sobre els esdeveniments relacionats amb els esforços de les Nacions Unides per promoure un acord polític.
La UNOMIG no estaria prorrogada més enllà del 31 de gener de 1994, tret que el Secretari General informés que s'havia avançat o que el procés de pau es complirà amb la pròrroga del seu mandat. Finalment, es va demanar al secretari general que prengués mesures per permetre el desplegament de personal addicional dins de la força original autoritzada de la UNOMIG si la situació en el terreny ho permetia.

## Vegeu també

* Llista de resolucions del Consell de Seguretat de les Nacions Unides 801 a la 900 (1993 - 1994)
* Guerra d'Abkhàzia

## Referències

* ↑ Bothe, Michael; Kondoch, Boris. International Peacekeeping: The Yearbook of International Peace Operations. Martinus Nijhoff Publishers, 2002, p. 212. ISBN 978-90-411-1920-9.

## Enllaços externs

* «Resolution 881 (1993)» (pdf) (en anglès). Nacions Unides, 04-11-1993.
# Vonnas

Vonnas és un municipi francès, situat al departament de l'Ain i a la regió d'Alvèrnia-Roine-Alps.